গত ১৪ মে বার কাউন্সিলের নির্বাচন অনুষ্ঠিত হয়। এ নির্বাচনে আওয়ামী সমর্থিত প্যানেল নিরঙ্কুশ জয় লাভ করে। আগামী ৭ জুলাই বার কাউন্সিলের ভাইস চেয়ারম্যান নির্ধারণ করা হবে। এরই মধ্যে গুঞ্জন উঠেছে কে হচ্ছেন বার কাউন্সিলের ভাইস চেয়ারম্যান। ভাইস চেয়ারম্যান হিসেবে আওয়ামী লীগের উপদেষ্টা পরিষদের দুই সদস্য অ্যাডভোকেট আবদুল বাসেত মজুমদার ও অ্যাডভোকেট ইউসুফ হোসেন হুমায়ুন এবং জ্যেষ্ঠ আইনজীবী সৈয়দ রেজাউর রহমানের নাম শোনা যাচ্ছে।